મોરબીના શનાળા રોડ નજીક સોસાયટીમાં રહેતા અને હીરા ઘસવાનું કામ કરતા પ્રવીણભાઈ ભીમજીભાઈ ભાલોડીયાએ મોરબી એ ડીવીઝન પોલીસ મથકમાં ફરિયાદ નોંધાવી છે કે તેના પુત્ર અમિતએ આરોપી રાહુલ કિશોરભાઈ ભાલોડીયા અને કિશોરભાઈ ભાલોડીયાને બાઈકના કાગળો નવસારી થી મંગાવી દેવાનું કહેતા જે બાબતે બોલાચાલી કરી આરોપી રાહુલ ભાલોડીયા અને કિશોરભાઈ ભાલોડીયાએ અમિતને ગાળો આપી ઢીકાપાટુંનો માર મારી આરોપી રાહુલ ભાલોડીયાએ તેની પાસે રહેલ છરી વડે તેના પિતરાઈભાઈ અમિતને છાતીના ભાગે તથા પેટના ભાગે ઘા મારી ફેફસાં અને કીડની તેમજ લીવરના ભાગે ગંભીર ઈજા પહોચાડયાની ફરિયાદ નોંધાઈ છે ગંભીર હાલતમાં અમિત ભાલોડીયાને મોરબી બાદ વધુ સારવાર અર્થે રાજકોટ ખસેડાયો હતો જ્યાં સારવાર  દરમિયાન તેનું મોત થયું છે અને મારામારીનો બનાવ હત્યામાં પલટાયો છે જેથી પોલીસે હત્યાની કલમો ઉમેરી આરોપીને ઝડપી લેવા તપાસના ચક્રો ગતિમાન કર્યા છે.